Ir-Regolament tal-Kummissjoni (KEE) Nru 500/2003
tad-19 ta’ Marzu 2003
dwar il-perijodi li dwarhom ċerti prodotti taċ-ċereali u r-ross jistgħu jibqgħu taħt il-kontroll ta’ l-arranġamenti għal pagamenti bil-quddiem ta’ rifużjonijiet
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 2000 dwar l-organizzazzjoni komuni tas-suq fiċ-ċereali [1], kif l-aħħar emendat bir-Regolament (KE) Nru 1666/2000 [2], u partikolarment l-Artikolu 13(11) tiegħu,
Wara li kkunsidrat ir-Regolament tal-Kunsill (KE) Nru 3072/95 tat-22 ta’ Diċembru 1995 dwar l-organizzazzjoni komuni tas-suq tar-ross [3], kif l-aħħar emendat bir-Regolament tal-Kummissjoni (KE) Nru 411/2000 [4], u partikolarment l-Artikolu 13(15) tiegħu,
Billi:
(1) Ir-Regolament tal-Kummissjoni (KE) Nru 800/1999 tal-15 ta’ April 1999 li jistabbilixxi regoli komuni dettaljati għall-applikazzjoni tas-sistema ta’ rifużjonijiet ta’ l-esportazzjoni fuq prodotti agrikoli [5], kif l-aħħar emendat bir-Regolament 444/2003 [6], jillimita t-tul tal-iffissar bil-quddiem tar-rifużjonijiet tal-perijodu li jkun fadal tal-validità tal-liċenzji ta’ l-esportazzjoni. Din id-dispożizzjoni pjuttost li tippreżenta lill-operaturi taċ-ċereali u r-ross bi problemi tal-forniment matul il-perijodu li fihom is-sena tas-suq tkun mibdulha u wkoll sabiex jinterrompu l-forniment regolari tal-prodotti taċ-ċereali u r-ross lejn il-klijenti tradizzjonali. Miżuri speċjali għandhom għalhekk ikunu adottati għas-setturi taċ-ċereali u r-ross.
(2) Ir-Regolament tal-Kummissjoni (KEE) Nru 413/76 tal-25 ta’ Frar 1976 dwar it-tnaqqis fil-limitu taż-żmien li fih ċerti prodotti taċ-ċereali jistgħu jibqgħu taħt il-kontroll doganali fil-waqt li jkunu jistennew il-pagament bil-quddiem tar-rifużjoni [7], kif l-aħħar emendat bir-Regolament (KEE) Nru 1873/82 [8], jipprovdi għal perijodu speċjali għax-xgħir. Dan il-prodott għandu jkun inkluż fl-arranġamenti speċjali għaċ-ċereali u r-Regolament (KEE) Nru 413/83 għandu jkun imħassar.
(3) Il-Kumitat ta’ Ġestjoni għaċ-Ċereali ma tax opinjioni fil-limitu taż-żmien stabbilit mill-President tiegħu,
ADOTTAT DAN IR-REGOLAMENT:
Artikolu 1
1. Minkejja l-Artikolu 28(6) tar-Regolament (KE) Nru 800/1999, il-prodotti referuti fl-Artikolu 1(1)(a) u (b) tar-Regolament (KEE) Nru 1766/92 apparti milli l-qamħ-ir-rum u s-sorgu jistgħu jibqgħu taħt kontroll doganali bil-għan li jkunu pproċessati sat-30 ta’ Settembru fil-każ tal-liċenzji ta’ l-esportazzjoni li l-validità tagħhom teskadi f’Lulju jew f’Awwissu.
Il-qamħ-ir-rum u s-sorgu jistgħu jibqgħu taħt il-kontroll doganali bil-għan li jkunu pproċċessati sat-30 ta’ Novembru fil-każ tal-liċenzji ta’ l-esportazzjoni li l-validità tagħhom teskadi f’Ottubru.
2. Minkejja l-Artikolu 28(6) tar-Regolament (KE) Nru 800/1999, ir-ross bil-fodqa referut fl-Artikolu 1(1)(a) u tar-Regolament (KE) Nru 3072/95 li jidħol taħt il-kodiċi NM 1006 jista jibqa taħt kontroll doganali bil-għan li jkun ipproċessat sat-30 ta’ Ottubru fil-każ tal-liċenzji ta’ l-esportazzjoni li l-validità tagħhom teskadi f’Settembru.
Artikolu 2
Ir-Regolament (KEE) Nru 413/76 huwa hawnhekk imħassar.
Artikolu 3
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu japplika għad-dikjarazzjonijiet aċċettati mill-1 ta’ Ottubru 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta’ Marzu 2003.